A Bizottság határozata
(1993. október 1.)
a 92/3/Euratom tanácsi irányelvben említett, a radioaktív hulladékok szállításának felügyeleténél és ellenőrzésénél alkalmazandó formanyomtatvány létrehozásáról
(93/552/Euratom)
AZ EURÓPAI KÖZÖSSÉGEK BIZOTTSÁGA,
tekintettel az Európai Atomenergia-közösséget létrehozó szerződésre,
tekintettel a radioaktív hulladékok tagállamok közötti szállításának, a Közösség területére történő beszállításának, illetve az onnan történő kiszállításának felügyeletéről és ellenőrzéséről szóló, 1992. február 3-i 92/3/Euratom tanácsi irányelvre [1] és különösen annak 20. cikkére,
mivel a 92/3/Euratom irányelv értelmében a Bizottságnak létre kell hoznia egy formanyomtatványt;
mivel ez az irányelv a radioaktív hulladékoknak nemcsak a tagállamok közötti szállítására, hanem a Közösségbe történő behozatalára, illetve a Közösségből történő kivitelére, valamint a Közösségen keresztül történő, egyik harmadik országból egy másik harmadik országba irányuló tranzit szállítására is alkalmazandó;
mivel meghatározott körülmények között egy kérelem kiterjeszthető egynél több szállításra is;
mivel helyénvaló valamennyi ilyen esetet egységes dokumentumba foglalni, amely annyi részből áll, amennyi tükrözi az irányelv által előirányzott különféle eseteket;
mivel e határozatban előírt intézkedések összhangban vannak az azon irányelv 19. cikke szerint létrehozott bizottság véleményével,
ELFOGADTA EZT A HATÁROZATOT:
1. cikk
A mellékletben található formanyomtatványt kell használni a radioaktív hulladékoknak a 92/3/Euratom irányelv alkalmazási körébe tartozó, tagállamok közötti szállítása, a Közösségbe történő beszállítása, illetve a Közösségből történő kiszállítása esetén.
2. cikk
A formanyomtatványt annak különböző részeiben található megjegyzéseknek megfelelően kell kitölteni.
3. cikk
(1) A formanyomtatványt fekete nyomdafestékkel kell nyomtatni olyan fehér, négyzetméterenként legalább 40 gramm súlyú papírra, amely szilárdsága révén a rendeltetésszerű használat során nem rongálódik, illetve gyűrődik meg.
(2) A formanyomtatvány mérete 210x297 mm (A4); a maximális eltérés a hossza esetében -5 és + 8 mm lehet.
(3) A tagállamok megkövetelhetik, hogy a formanyomtatványon tüntessék fel a nyomda nevét és címét, vagy olyan jelzést, amely lehetővé teszi a nyomda azonosítását. A tagállamok előzetes jóváhagyástól függően egyedi nyomtatást is végezhetnek.
4. cikk
A tagállamok megteszik a szükséges intézkedéseket, hogy ennek a határozatnak legkésőbb 1994. január 1-ig megfeleljenek.
5. cikk
Ennek a határozatnak a tagállamok a címzettjei.
Kelt Brüsszelben, 1993. október 1-jén.